ΓΡΑΠΤΗ ΕΡΩΤΗΣΗ E-1076/02

υποβολή: Erik Meijer (GUE/NGL) προς την Επιτροπή

(18 Απριλίου 2002)

Θέμα: Οι διαφορές στην αντίσταση στο βακτήριο των νοσοκομείων staphylococcus aureus (χρυσίζων σταφυλόκοκκος) και η μη χορήγηση νοσοκομειακής περίθαλψης ως αποτέλεσμα καραντίνας

1. Μπορεί η Επιτροπή να επιβεβαιώσει ότι το βακτήριο των νοσοκομείων staphylococcus aureus (MRSA) στα νοσοκομεία των Κάτω Χωρών παρουσιάζει αντίσταση μόλις 1,5 % στην χορήγηση αντιβιοτικών, ενώ στα νοσοκομεία του Βελγίου το ποσοστό αυτό ανέρχεται στο 30 %, λόγω της πολύ πιο διαδομένης χρήσης αντιβιοτικών, με αποτέλεσμα ένα μεγάλο μέρος των μολύνσεων από το εν λόγω βακτήριο στο Βέλγιο να μην είναι πλέον αντιμετωπίσιμες·

2. Γνωρίζει η Επιτροπή ότι οι επιζώντες της μεγάλης πυρκαγιάς σε καφετέρια στο Volendam (Κάτω Χώρες) την 1η Ιανουαρίου 2001, οι οποίοι λόγω έλλειψης κλινών στις Κάτω Χώρες νοσηλεύτηκαν επί μακρόν σε νοσοκομεία του Βελγίου, μετά την επιστροφή τους στις Κάτω Χώρες τέθηκαν σε καραντίνα στο ίδρυμα Heliomare στο Beverwijk και ότι μία εξ αυτών των ασθενών απεβίωσε λόγω προσβολής της καρδιακής βαλβίδας από το βακτήριο των νοσοκομείων και ότι, εξαιτίας τηςποχρεωτικής καραντίνας, δεν μεταφέρθηκε σε νοσοκομείο για εξετάσεις και περίθαλψη·

3. Πώς μπορεί να αποφευχθεί η μη χορήγηση της απαραίτητης ιατρικής φροντίδας που οφείλεται στη θέση σε καραντίνα·

4. Πώς είναι δυνατόν άτομα τα οποία ασθενούν κατά τη διάρκεια επίσκεψης σε άλλο κράτος μέλος από αυτό της προέλευσής τους ή που αναγκάζονται να δεχθούν ιατρική περίθαλψη εκτός της χώρας προέλευσής τους, να έχουν καλύτερη ενημέρωση για τους κινδύνους που διατρέχουν και για το πώς είναι δυνατόν να περιοριστούν αυτοί οι κίνδυνοι·

5. Έχει στη διάθεσή της η Επιτροπή αριθμητικά στοιχεία σχετικά με την κατάσταση σε άλλα κράτη μέλη και στα δώδεκα κράτη με τα οποία γίνονται ενταξιακές διαπραγματεύσεις·

6. Πώς είναι δυνατόν να διασφαλιστεί η μείωση της αντίστασης σε χώρες μεψηλό ποσοστό αντίστασης και ταυτόχρονα να αποτρέπεται η αύξηση της αντίστασης σε χώρες μεψηλό ποσοστό αντίστασης· Τι μέτρα λαμβάνονται για την προστασία περιοχών με χαμηλή αντίσταση στα αντιβιοτικά από περιοχές μεψηλή αντίσταση·

Πηγές:Το τηλεοπτικό πρόγραμμα Kruispunt στις Κάτω Χώρες της 17ης Μαρτίου 2002 και η φλαμανδική εφημερίδα Het Nieuwsblad της 19ης Μαρτίου 2002.

Απάντηση του κ. Byrne εξ ονόματος της Επιτροπής

(5 Ιουνίου 2002)

1. Από το 1998 η Επιτροπήποστηρίζει ένα Ευρωπαϊκό Πρόγραμμα Επιτήρησης της Αντοχής στα Αντιβιοτικά (ΕΠΕΑΑ) που στηρίζεται σε εργαστήρια σχετικά με την ευπάθεια των απομονωθέντων στελεχών του χρυσίζοντος σταφυλοκκόκου στο αίμα (staphylococcus aureus). Για την περίοδο 1999 — 2001 το ΕΠΕΑΑ ανέφερε αναλογία 21-23 % απομονωθέντων στελεχών στο αίμα ανθεκτικού στη μεθικιλλίνη χρυσίζοντος σταφυλοκόκκου (MRSA) για το Βέλγιο και 0,1-0,3 % για τις Κάτω Χώρες. Η Επιτροπή δεν διαθέτει επαρκείς πληροφορίες για να εξηγήσει αυτήν τη διαφορά. Ένα σημαντικό βήμα προκειμένου να συνδεθεί η ανάπτυξη της αντοχής με τη χρήση αντιμικροβιακών παραγόντων πραγματοποιήθηκε με τηνποστήριξη του σχεδίου ESAC (βλ. 6).

2. Όχι, η Επιτροπή δεν γνωρίζει τα συγκεκριμένα γεγονότα.

3. και 4. Η Επιτροπή δεν είναι σε θέση να σχολιάσει ζητήματαγειονομικής περίθαλψης τα οποία εμπίπτουν στις αρμοδιότητες των κρατών μελών.

5. Ναι, βλ. 1. Πίνακες σχετικά με τα στοιχεία ευπάθειας του ΕΠΕΑΑ για το χρυσίζοντα σταφυλόκοκκο από το 1998 για 23 χώρες μπορούν να τηλεφορτωθούν από την ιστοθέση του ΕΠΕΑΑ(1).

6. Η αύξηση της μικροβιακής αντοχής σε παγκόσμιο επίπεδο έχει αναγνωρισθεί ως μείζον πρόβλημα δημόσιαςγείας στο σύνολο της Κοινότητας. Η ανακοίνωση της Επιτροπής Για μία κοινοτική στρατηγική κατά της μικροβιακής αντοχής(2) περιέγραψε μία συνολική στρατηγική για την καταπολέμηση της μικροβιακής αντοχής συνολικά σε όλους τους σχετικούς τομείς. Σημαντικό μέρος αυτής της στρατηγικής αποτελούν ενέργειες για τη συνετή χρήση των αντιμικροβιακών παραγόντων στη θεραπεία ανθρώπων προς εφαρμογή από την Επιτροπή και τα κράτη μέλη. Από το Νοέμβριο του 2001 η Επιτροπήποστηρίζει ένα ευρωπαϊκό σχέδιο για την κατανάλωση αντιμικροβιακών παραγόντων (ESAC) με στόχο την ανάπτυξη κοινοτικής βάσης δεδομένων για δράση. Συγχρόνως το Συμβούλιο εξέδωσε σύσταση(3) σχετικά με τη συνετή χρήση αντιμικροβιακών παραγόντων στη θεραπεία ανθρώπων στη βάση πρότασης της Επιτροπής(4). Η εφαρμογή των προγραμμάτων δράσης στην ανακοίνωση και των προτάσεων στη σύσταση αναμένεται να συμβάλει στην επίλυση του προβλήματος. Οπωσδήποτε, η Επιτροπή θα παρακολουθεί τα ζητήματα που καλύπτει η σύσταση με στόχο την αναθεώρηση και την ενημέρωσή της και θαποβάλλει τακτικά εκθέσεις στο Συμβούλιο βάσει των εκθέσεων που θαποβάλλουν τα κράτη μέλη.

(1) www.earss.rivm.nl.

(2) COM(2001)333 τελικό, τόμος I.

(3) ΕΕ L 34 της 5.2.2002.

(4) COM(2001)333 τελικό, τόμος II.